Die huiswerkdebatFoto: pixabay.com Huiswerk verdeel ouers, opvoeders en ontwikkelingspesialiste regoor die wêreld al jare lank. Terwyl sommige mense voel dat huiswerk onnodig, oordadig en té stresvol vir kinders is, glo ander weer dat dit hulle noodsaaklike vaardighede leer. Wie is reg? Eintlik is almal reg. Huiswerk hou verskeie voordele in: Huiswerk kan egter ook negatiewe gevolge hê: Die ideaal is dat elke leerervaring waaraan kinders deelneem – by die skool of tuis – betekenisvol moet wees, en dat dit komponente insluit wat aan die vereistes van verskillende leerstyle voldoen. Dus behoort die antwoord op die vraag huiswerk of nie, nie bloot ja of nee te wees nie, maar eerder, watter soort? Die departement van basiese onderwys het nie ’n formele beleid oor hoeveel of watter soort huiswerk gegee moet word nie en skole kan dus hul eie besluite neem. Dit beteken dat daar ’n geleentheid vir onderwysers is om interessante aktiwiteite te ontwerp wat sal help om konsepte vas te lê, die leerervaring uit te brei en om kinders (en ouers) by die leerproses te betrek. Nog ’n aspek om te oorweeg is gehalte eerder as hoeveelheid. As daar gereeld van kinders verwag word om werk tuis te doen wat hulle nie uitdaag om dieper te dink nie, of wat nie daarin slaag om hulle opgewonde oor leer te maak nie, wat word daarmee bereik?